Lav et referat af nedenstående tekst:

Tekst:
I alt fem personer har gennem en periode på et år fået udbetalt penge fra Læsø Kommune, som de ikke var berettiget til. Pengene er udbetalt til mennesker, der flyttede til Læsø for at arbejde. I et tilfælde har Læsø Kommune overført penge til en kommunalt ansats hustru. En lønoverførsel der heller ikke blev indberettet til SKAT. Det er tidligere sket. at kommunen har kompenseret arbejdskraft, der flytter akut til Læsø, når der er brug for den. I disse tilfælde sker kompensationen dog i korte perioder og ikke over et år. Det er op mod 200.000 kroner, der på denne måde er røget ud af Læsøs pengekasse. - Sådan noget er ikke acceptabelt, og det er i strid med de overenskomster, som kommunen indgår med de faglige organisationer, så det er forkert. Det er utilfredstillende, siger kommunalbestyrelsesmedlem på Læsø, Henrik Friis Autzen, Samarbejdslisten. Sagen blev mandag aften behandlet i kommunalbestyrelsen på øen. Her slog byrådet fast, at pengene ikke skal tilbagebetales til kommunekassen, da de er bundet i en kontrakt. Borgerne på øen er dog ikke tilfredse med situationen. - Jeg synes, det er noget forbandet svineri, at det overhovedet kan lade sig gøre. Den ansvarlige skal stilles til ansvar, for det er jo ikke kun et tilfælde, siger Bitten Johansen, Østerby Havn. Borgmesteren på øen ærge sig da også over, at denne fejl overhovedet kunne ske. - Det her skulle have været en del af en lønforhandling og ikke en udbetaling. Der er sket en fejl i proceduren, siger borgmester på Læsø Tobias Birch Johansen, Venstre. Fejlen blev opdaget i forbindelse med revsion af øens regsnskaber. Borgmesteren understreger, at der er rettet op på fejlen. De rigtige tal er blevet indberettet til SKAT, mens kommunen har sikret sig, at fejlen ikke sker fremover.

Referat:
En fejl i Læsø Kommunes administration betød, at flere personer fik udbetalt penge, de ikke var berettiget til. Nogle af disse udbetalinger har endda fundet vej uden om SKAT.